สวัสดีค่ะ...ขอสอบถามค่ะ ลูกชายอายุ 11 เดือน มีอาการไข้ เมื่อเช้าประมาณตี4 ตั้งแต่ตอนนั้นน้องถ่ายมา4รอบแล้ว รอบ1-2ถ่ายปกติ รอบ3-4 ถ่ายเหลว รอบที่5นี้ไม่มีอุจจาระเป็นน้ำเปียกๆแต่มีมูกสีแดงๆคล้ายเส้นเลือดฝอย เช็ดตัวไข้ลดแล้วกะกลับมาร้อนแต่ไม่สูง เมื่อวานเย็นกินแตงโม เกี่ยวกันไหมคะ รึว่าควรไปโรงพยาบาล
สวัสดีค่ะ การที่เด็กอายุ 11 เดือน มีไข้ ถ่ายอุจจาระเหลวหลายครั้ง และมีมูกเลือดออกมาด้วย โดยเพิ่งเป็นในวันนี้ ถือว่ามีอาการท้องเสียเฉียบพลัน ซึ่งสาเหตุส่วนใหญ่เกิดจากการติดเชื้อ ที่มาจากการทานอาหารหรือดื่มน้ำที่ปนเปื้อนเชื้อโรคหรือพิษของเชื้อโรค หรือจากมือเด็กที่ปนเปื้อนเชื้อจากการไปสัมผัสสิ่งต่างๆ แล้วนำเข้าปาก เป็นต้น ดังนั้น หากมีประวัติได้ทานแตงโม ที่คาดว่าอาจไม่สะอาด ก็น่าจะเป็นสาเหตุได้หากไม่ได้มีอาเจียนร่วมด้วย ก็ไม่น่าเกิดจากการติดเชื้อไวรัส และการที่อุจจาระมีมูกและเลือดปน แสดงว่าน่าจะเกิดจากการติดเชื้อแบคทีเรียมากกว่า ซึ่งในกรณีนี้แนะนำควรพาน้องไปพบแพทย์เพื่อพิจารณาทานยาปฏิชีนะ เพื่อให้อาการหายโดยเร็วค่ะส่วนการดูแลตนเองในเบื้องต้น แนะนำให้น้องดื่มน้ำเกลือแร่สำหรับเด็กทารกร่วมไปด้วย ส่วนนมแม่หรือนมสำหรับทารกให้ทานได้ตามปกติ โดยอาจให้น้องดูดนมบ่อยขึ้น เพื่อทดแทนน้ำที่เสียไปกับอุจจาระ ทั้งนี้ก่อนหากน้องดูดนมแม่ แม่ควรล้างมือให้สะอาด และเช็ดทำตวามสะอาดหัวนมและรอบเต้านมให้สะอาดด้วย หากดื่มนมผง ก็ต้องล้างภาชนะสำหรับชงนมและขวดนมให้สะอาด และต้มฆ่าเชื้อด้วย รวมไปถึงภาชนะอื่นๆ ที่ให้เด็กทานอาหารด้วย และอาหารที่ให้น้องทาน ก็ต้องทำให้สะอาด ปรุงให้สุกก่อนเสมอ ไม่เก็บทิ้งไว้ข้ามมื้อ งดให้เด็กทานขนมทุกชนิด สำหรับผลไม้ แนะนำควรงดทานไปก่อนด้วย เพราะผลไม้มักมีเชื้อโรคปนเปื้อนได้ง่าย เนื่องจากเป็นอาหารที่ไม่ได้ผ่านความร้อนค่ะ